CXLI.  Privilegium pro ecclesia Cerviensi.   (Ferrariae, Sept.-Oct.) [FANTUZZI,  Monum. Raven.,  IV, 283.]
Author: Urbanus III

URBANUS episcopus, servus servorum Dei, venerabili fratri THEOBALDO Cerviensi episcopo ejusque successoribus canonice substituendis in perpetuum

In apostolicae sedis specula licet immeriti, disponente Domino, constituti fratres nostros episcopos tam propinquos, quam longe positos in fraterna tenemur charitate diligere, et commissas eorum gubernationi Ecclesias contra malignorum incursus apostolicae protectionis praesidio communire. Quapropter, venerabilis in Christo frater Theobalde episcope, tuis justis postulationibus annuimus et, felicis recordationis Lucii papae praedecessoris nostri vestigiis inhaerentes, praefatam ecclesiam Cerviensem cui, auctorante Deo, praeesse dignosceris sub Beati Petri et nostra protectione suscipimus et praesentis scripti privilegio communimus, statuentes, ut quascunque possessiones, quaecunque bona eadem ecclesia in posterum juste et canonice possidet, aut in futurum concessione pontificum, largitione regum vel principum, oblatione fidelium seu aliis justis modis, praestante Domino, poterit adipisci, firma tibi tuisque successoribus et illibata permaneant. In quibus haec propriis duximus exprimenda vocabulis: Locum qui vulgo vocatur Padule cum salinis, terris, vineis, pratis, pasculis, venationibus et piscationibus suis, qui protenditur a rivo qui vocatur Pisatellus usque ad milliarum Album et a decimano usque in mari. Plebem S. Vitalis quae vocatur Fiscalii, cum capellis, decimis . . . . . et aliis pertinentiis suis quae protenditur ab aggere de Corlungo et fossa piscaria et rivo de Rodaldo percurrente ad medium domorum, ab alio medium Verginese, a tertio sancto Elia percurrente ad medium lacum sanctum, ea quarto Padus; decem mansos terrae, quos ibi dederunt homines massae Fiscaliae positos in rivo majori in loco qui dicitur canale mortuum et in aliis congruis locis in praedicto rivo. Tenimentum quod fuit plebis S. Thomae cum portu et aliis suis pertinentiis. Tenimentum quod fuit plebis S. Peregrini cum decimis et aliis pertinentiis suis. D. p. Arimundus vendidit de bonis positis in S. Gervasio, ecclesiam S. Gervasii cum pertinentiis suis, ripam de Terra Firma cum teloneo suo et aliis pertinentiis suis et ripam de Mari cum ipso littore et teloneo et aliis pertinentiis suis. Portum cum teloneo suo et aliis pertinentiis suis. In territerio Raven. castrum Pastellionis cum pertinentiis suis et fundum Varignani. In territorio Pesenae quidquid Candolus habet in fundo fabrice, et in Modale et in Arturiano et in Montale qui dicitur de Laurentio et duos integros fundos Ceulam et Assignanum, quos detinet ab ecclesia sua monasterium S. Mariae montis Mauri. In territorio Cornelien., et comitatu Ymolen, castrum unum integrum quod vocatur Plancaldoli et aliud castrum quod vocatur Vicli, et aliud quod vocatur Saxum Gattarum cum omnibus appendiciis suis. In territorio Fanen. et Pensauren. castrum quod vocatur Monterianus cum districtu et curte sua, et omnibus suis pertinentiis, et duos mansos terrae intra Marchisanum et ripam altam, quos detinet Ugolinus Guidoti, et unum mansum in lupara quem detinent Petrus Sophie, et filii Petri, et unum mansum in Casale quem detinent filii Guidutii, et Rogerius, et unum mansum in Bulgum, quem detinet Branchaleonus; ecclesiam S. Andreae in fossa putrida in civitate Ravennae cum omni jure suo et ripis de terra, et de mari, et portus, tulliam, vel aliquam collectam contra consuetudinem antiquam auctoritate apostolica prohibentes. Statuimus ut semper in tua, et successorum tuorum potestate consistant sicut usque ad moderna tempora permanserunt. Statuimus etiam ut infra tuam dioecesim absque assensu tuo, vel successorum tuorum nullus ecclesiam, vel oratorium de novo construere aliqua occasione praesumat, salvis tamen privilegiis Romanorum pontificum. Compositionem praeterea, quae intra te et canonicos tuos mediante venerabili fratre nostro Ger. Raven. archiepiscopo intervenit, seu rationabiliter facta est sibi ab utraque parte suscepta, ut in scripto ejusdem archiepiscopi plenius continetur ratam habentes, eam auctoritate apostolica confirmamus. Obeunte vero te nunc ejusdem ecclesiae episcopo vel tuorum quolibet successorum nullus ibi qualibet subreptionis astutia, seu violentia proponatur, nisi quem canonici ejusdem Ecclesiae communi consensu, vel canonicorum pars consilii sanioris, secundum Dei timorem providerit eligendum. Decernimus ergo ut nulli omnino hominum fas sit praefatam ecclesiam temere perturbare, aut ejus possessiones auferre, vel ablatas retinere, minuere seu quibuslibet vexationibus fatigare, sed omnia integra conserventur . . . . . . . . . . . . . quorum gubernationem ac sustentationem concessa sunt usibus omnimodis profutura, salva sedis apostolicae auctoritate et Raven. archiepiscopi debita reverentia. Si qua igitur in futurum ecclesiastica, saecularisve persona hanc nostrae confirmationis paginam sciens, contra eam temere venire tentaverit, secundo tertiove commonita, nisi reatum suum digna satisfactione correxerit, potestatis honorisque, seu dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei, et Domini Redemptoris nostri Jesu Christi aliena fiat, atque in extremo examine divinae ultioni subjaceat, cunctis auctoritate eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant et apud districtum Judicem praemia aeternae pacis inveniant. Ego Petrus de Bono praesbyter cardinalis titulo S. Susannae ss. Ego Laborans presbyter cardinalis S. Mariae trans Tiberim titulo S. Calixti ss. Ego Melchior presbyter cardinalis Sanctorum Joannis et Pauli titulo Pamacchii ss. Ego Adelardus titulo S. Marcelli presb. cardinal. ss. etc., etc. . .